open-index/open-wikipedia-markdown huggingface dataset:
Table Bay

**Table Bay** (afrikaans *Tafelbaai*) er en naturlig, liten bukt ved Cape Town som er den nordlige enden av Kapphalvøya som strekker seg sørover til Kapp det gode håp. Den fikk navnet fordi den domineres av fjellet med den flate toppen, Table Mountain.

Robben Island, hvor Nelson Mandela var fengslet i flere tiår, ligger i denne bukta. Selv om bukta var berømt i flere århundrer som havn for skip, er den egentlig en nokså dårlig naturlig havn og svært utsatt for storm fra både sørøst og nordvest. Mange seilskip som søkte tilflukt i bukta i løpet av de 17. og 18. århundrene ble drevet på land av storm.

Nederlandske kolonister holdt fast ved sin koloni på breddene til Table Bay siden naturlige havner langs denne kystlinjen er sjeldne, og de eneste realitiske alternativene, Simon's Bay og Saldanha Bay, nesten ikke hadde ferskvann. Til slutt ble en havn bygget i Table Bay ved å bygge opp land og bølgebrytere for å beskytte skipene. Den eldre delen av denne strukturen kalles Victoria Dock. Den nyere delen kalles Duncan Dock.
Lina Olsson Rosenberg

**Lina Olsson Rosenberg** (født 1971) er en tidligere håndballspiller som spilte for Larvik HK. Hun er opprinnelig svensk, men skiftet nasjonalitet til norsk for å kunne være med på et landslag som satset seriøst på å bli verdens beste. Hun spilte på det norske landslaget som  tok sølvmedaljer i EM 2002. Etter turneringen ble Rosenberg tatt ut på «all star team» som beste høyre bakspiller. Hun ble årets spiller i norsk eliteserie i 1996 og 1997. Hun spilte i mange år for Larvik, og hun er fortsatt bosatt i Norge.

## Eksterne lenker
*
Reykjahlíð

**Reykjahlíð** er et tettsted med rundt 300 innbyggere som ligger på bredden av innsjøen Mývatn nord på Island.

Under de såkalte *Mývatnbrannene* i 1729, som ble forårsaket av utbruddet fra den nærliggende vulkanen Krafla, ble landsbyen ødelagt av en strøm av lava. Innbyggerne ble forøvrig reddet da lavastrømmen stoppet rett foran den lokale kirken som sto på en høyde, noe som ble tilskrevet den lokale presten sine bønner. Den lokale kirken står fremdeles på stedet, selv om dagens bygning er fra 1972.

Fra Reykjahlíð er det mulig å komme seg rundt til de mange severdighetene i området der det meste kjente kanskje er Krafla. Vulkanens siste utbrudd var i 1984, men dampen fra et varmt lavafelt og svovelkilder er fremdeles synlig. Ikke så langt derfra ligger Vítikrateret (*víti* er islandsk for helvete). Krateret ser i dag relativt harmløst ut med en blå innsjø på bunnen. Den tilsynelatende fredsommeligheten kan bedra da vulkanens siste utbrudd skjedde så nylig som i 1976.

Andre interessante steder finner man på innsjøen Mývatn, slik som vulkanen Hverfjall eller pseudokraterne fra Skútusstaðir.

Et anlegg for utvinning og foredling av diatomitt står for det primære næringsgrunnlaget for den lokale økonomien.

## Se også
* Islands geografi

## Eksterne lenker
* 
* Bilder blant annet fra Krafla og Reykjahlíð
Oranjefristaten

**Oranjefristaten** (afrikaans: *Oranje-Vrystaat*) var en uavhengig boerstat i det sørlige Afrika i andre halvdel av det 19. århundre. Den ble senere en provins i Sør-Afrika, og er den historiske forgjengeren til dagens provins Free State i Republikken Sør-Afrika. Oranjefristaten lå mellom elvene Oranje og Vaal. Grensene ble bestemt av Storbritannia i 1848 da regionen ble proklamert som Orange River Sovereignty med en resident i Bloemfontein.

I den nordlige delen av territoriet ble en voortrekker–republikk etablert ved Winburg i 1837. Denne staten slo seg sammen med republikken Potchefstroom som senere ble del av Den sørafrikanske republikk.

Etter at Republikken Transvaal (Den sørafrikanske republikk) fikk uavhengighet, anerkjente britene uavhengigheten til Oranjefristaten den 17. februar 1854, og landet ble offisielt uavhengig den 23. februar 1854 med signeringen av Bloemfonteinkontrakten. Republikken ble umiddelbart satt i verk og bestod av både Orange River Sovereignty og republikken Winburg–Potchefstroom.

Selv om Oranjefristaten utviklet seg til en politisk og økonomisk vellykket republikk, opplevde den kronisk konflikt med britene (se boerkrigene) før den til slutt ble annektert som Orange River Colony i 1900. Den sluttet å eksistere som uavhengig boerrepublikk den 31. mai 1902 med signeringen av Vereenigingavtalen etter andre boerkrig. Den sluttet seg til Unionen Sør-Afrika i 1910 som senere ble Republikken Sør-Afrika i 1961, som en provins sammen med Kapp-provinsen, Natal og Transvaal, den andre erobrede boerrepublikken.

Republikkens navn kommer fra navnet de nederlandske protestantiske nybyggerne gav til elven Oranje, som var oppkalt til ære for den nederlandske herskende familien, huset Oranje.

## Se ogå
*Liste over Oranjefristatens statspresidenter
Karl VI av Frankrike

**Karl VI av Frankrike** (født 3. desember 1368 i Paris, død 21. oktober 1422 samme sted), med tilnavnet **den elskede** (le Bienaimé) og **den gale** (le Fol eller le Fou), var konge av Frankrike fra 1380 og til sin død. I voksen alder hadde han psykotiske perioder med irrasjonell oppførsel, derav tilnavnet.

## Liv og virke
### Bakgrunn
Han var sønn av Karl V av Frankrike og Johanna av Bourbon. I en alder av elleve år ble han kronet som konge i katedralen i Reims. Han giftet seg med Isabella av Bayern i 1385. 

### Kongen blir gal
Kongen led av en sinnslidelse. Sykdommen kom til å plage ham hele livet. På grunnlag av de symptomer som beskrives i kildene, har moderne leger beskrevet hans lidelse som enten schizofreni, porfyri eller bipolar affektiv sinnslidelse.

Det første kjente anfall fant sted i 1392, da kongens venn og rådgiver, Olivier V de Clisson, ble utsatt for mordforsøk. Karl var fast besluttet på å straffe den skyldige, Pierre de Craon, som hadde søkt tilflukt i Bretagne. Samtidige kilder beretter at Karl var som i en rus for å starte felttoget og samtidig hadde virket usammenhengende i sin tale. Karl drog av sted med en hær 1. juli 1392, men ble nærmest drevet ut i et vanvidd av utålmodighet over dens langsommelige fremskritt. 

Kongen ble plage av perioder med mentale forstyrrelser gjennom resten av sitt liv; under et anfald i 1393 kunne han for eksempel ikke huske sitt eget navn, visste ikke at han var konge og flyktet i redsel for sin egen dronning. Han kunne ikke gjenkjenne sine barn, men sin bror og rådgivere husket han navnene på, og på personer som var døde. 

Under senere anfall kunne han streife rundt i palasset mens han hylte som en ulv, nekte å bade i perioder på flere måneder og led av tvangstanker om at han var laget av glass.

Kongens mentale tilstand betød at regjeringsmakten var overlatt til hans embedsmenn og derfor sterkt avhengig av deres lojalitet; kongen kunne blant annet ikke lenger føre hæren i krig og Charles d'Albret, le *[[Connétable de France]]*, måtte for eksempel stå i spissen for hæren ved Agincourt.

### Forholdet til England
Karl VIs regjeringstid ble preget av gjentatte kriger mot England, senere kjent som hundreårskrigen. Det ble gjort et forsøk på å inngå en fred allerede i 1396, da den enda ikke syv år gamle prinsesse Isabella av Valois ble gift med den 29-årige Rikard II av England.

Freden i Frankrike holdt ikke og feiden mellom kongefamilien og den burgundiske fyrsteslekten kastet landet ut i anarki og kaos. I 1415 besluttet Englands konge Henrik V å ta fordel av denne situasjonen og foretok derfor en invasjon. Dette felttoget ble avgjort i slaget ved Agincourt hvor den franske hæren led et totalt og avgjørende nederlag til de tallmessig underlegne engelske styrkene. I 1420 måtte Karl, sterkt preget av sin sykdom, underskrive en fredsavtale hvor Henrik V ble anerkjent som Karl VIs arving, hans egen sønn ble erklært illegitim og hans datter Katherine av Valois ble forlovet med Henrik.
 
Karl VI er gravlagt i klosterkirken Saint-Denis.

## Referanser


## Eksterne lenker
* Karl VI hos SNL
Omega (andre betydninger)

**Omega** kan referere til:

* Omega (Ω, ω), den siste bokstaven i det greske alfabetet
* Ω, symbolet for ohm, enheten for elektrisk motstand
* Omega-3-fettsyre, en familie av flerumettede fettsyrer
* Omega-6-fettsyre
* Omega-7-fettsyre
* Omega-9-fettsyre
* Omega navigasjonssystem, et tidligere navigasjonssystem for ubåter
* Omega (selskap), et sveitsisk klokkemerke
* Omega Group, et omstridt sikkerhetsselskap
* Omega 7, en terrorgruppe bestående av eksil-kubanere
* Omega Centauri, en kulehop i stjernebildet Kentauren
* Opel Omega, en bilmodell
* Sanctus Omega Broderskab, en linjeforening på NTNU
* Alfa og omega, en metafor for *først og sist*
Transe (andre betydninger)

**Transe** har flere betydninger:

* Transe, en søvn- eller dvalelignende tilstand
* Nedsettende betegnelse om transpersoner og transvestitter

## Se også
* Trance, undersjanger av elektronisk musikk
Zululand

**Zululand**, eller **KwaZulu**, er det zulu–dominerte området av det som skulle bli den nordlige delen av provinsen iKwaZulu-Natali i Sør-Afrika, strekker seg langs kysten av Indiahavet fra Tugela i sør til Pongola i nord.

Shaka organiserte zuluene som et eget rike i 1816.

Hele provinsen Zululand, inkludert Amatongaland, ble annektert til Natal den 31. desember 1897.

Charles Saunders av Eshowe besøkte i 1895 områdene Ubombo og Ingwavuma som etterpå ble annektert til Zululand i 1897.

Under apartheid ble det i 1970 skilt ut en bantustan for zuluene kalt kwaZulu (*zuluenes sted*). kwaZulu besto av et stort ikke-sammenhengende område. Innbyggerne skulle miste sitt sørafrikanske medborgerskap, og mange zuluer ble tvangsflyttet til ett av områdene. I 1993 levde 5,2 millioner zuluer i kwaZulu, av totalt færre en 8 millioner. I 1994 ble kwaZulu innlemmet i provinsen Natal.
Land of the Dead

***Land of the Dead*** (2005) er den fjerde filmen i George A. Romeros «Dead Series» som startet med *[[Night of the Living Dead]]*, og som fortsette med oppfølgerne *[[Dawn of the Dead]]* og *[[Day of the Dead]]*. Romero brukte Universal logo fra 1930-tallet som en måte å vise ære til de klassiske Universal-skrekkfilmene fra den perioden.

## Handling
Etter krigen mellom zombiene og menneskeheten har zombiene vunnet, men noen mennesker har klart og komme seg i sikkerhet i byen Pittsburgh i Pennsylvania. Der en føydalsk regjering styrer. Mye av byen er omringet av et elektrisk gjerde som skal beskytte folket fra Zombiene som er utenfor. Fiddler's Green, som er i sentrum av byen, er der alle de rike og mektige menneskene i byen er samlet og bor i store hus og får god mat, mens utenfor bor de fattige, som nesten ikke får noe hjelp og ikke får utdanning. Lederen av denne byen er Paul Kaufman (Dennis Hopper). Han er en tyrann og holder folket nede med hans store og mektige hær, men etter hvert går alt dette i helvete når zombiene bryter seg inn i byen. Dette byr på problemer når zombiene begynner å kommunisere med hverandre og etter hvert kommer zombiene i sentrum av byen og dreper mesteparten av de rike og mektige i byen som ødelegger det føydalske systemet i byen. Etterhvert blir zombiene kastet ut. Etterpå blir det et mer demokratisk system i byen.

## Kritikk
Eli Roth  fra Hostige og Guillermo del Toro fra Pans Labyrint sa at filmen Land of the Dead spesielt Guillermo Del Toro sa "Finally someone was smart enough to realize that it was about time, and gave George the tools. It should be a cause of celebration amongst all of us that Michelangelo has started another ceiling. It's really a momentous occasion ..."

Filme fikk generelt ganske bra kritikk fra The New York Times, The Hollywood Reporter, Premiere, Variety, Slate og Los Angeles Time og den fikk 74% fra Rotten Tomatoes alt i alt fikk filmen helt okay kritikk fra media.

## Rolleliste
* Simon Baker som Riley Denbo
* John Leguizamo som Cholo DeMora
* Dennis Hopper som Paul Kaufman
* Robert Joy som Charlie Houk
* Tony Nappo som Foxy
* Jennifer Baxter som zombie
* Shawn Roberts som Mike
* Pedro Miguel Arce som Pillsbury
* Bruce McFee som Mulligan
* Alan van Sprang som Brubaker
* Devon Bostick som Brian
* Simon Pegg som Zombie 
* Tom Savini som Zombie

## Se også
* Liste over zombiefilmer

## Referanser


## Eksterne lenker
* 
* 
* George Romero interview for Land Of The Dead
MS «Queen Elizabeth 2»

**[[Skipstyper#Internasjonale sivile forkortelser|MS]] «Queen Elizabeth 2»** (IMO: 6725418) er et tidligere britisk transatlantisk passasjerskip som er konvertert til et flytende hotell i Dubai, eid av det Dubai-baserte selskapet Istithmar og som drives av det franske hotellselskapet Accor. Skipet ble bygd i 1969 av John Brown & Company i Clydebank i Skottland som verftets byggnummer 736 og ble opprinnelig levert for Cunard Line som linjerederiets flaggskip frem til byggingen av RMS «Queen Mary 2» i 2004.

I sine 40 år i fart seilte skipet over det meste av verden, og ble i den siste perioden satt inn i cruisefart fra Southampton. Skipet ble tatt ut av tjeneste mot slutten av 2008 og ble siden benyttet som flytende hotell i Palm Jumeirah i Dubai.

## Eksterne lenker
* 
*
Bromley-by-Bow

**Bromley-by-Bow** er et område i Tower Hamlets i London, omkring åtte km nordøst for Charing Cross. I henhold til folketellingen av 2011 har stedet en befolkning på 14 480 innbyggere.

Offisielt heter området bare Bromley, som også er det historiske navnet. Men for å skille det fra stedet Bromley og bydelen Bromley ble det andre navneleddet innført kort tid etter opprettelsen av grevskapet London. Det var bare Bromley-by-Bow undergrunnsstasjon som offisielt skiftet navn. Fra 1899 til 1965 tilhørte det bydelen Poplar, men på folkemunne har dette blitt overført til hele området. 

Samfunnshuset Kingsley Hall er kjent for at Mahatma Gandhi besøkte det i 1931, og for å ha huset en klinikk drevet av den alternative psykologen R.D. Laing fra 1965. Bygningen ble sterkt skadet i en brann i 1995, men er restaurert og er et aktivt senter for lokalsamfunnet. 

Bromley by Bow Centre er et forsøksprosjekt innen helsevesenet. Det tilbyr sykepleie og opplæring, og fungerer samtidig som et samfunnshus. 

## Referanser


## Eksterne lenker
*History of Bromley St. Leonard
Bromley (andre betydninger)

**Bromley** kan vise til:

* Bromley, sted i London
* Bromley (distrikt), bydel i London
* Bromley-by-Bow, sted i London
* Bromley FC, fotballag i London
Václav den hellige

**Václav den hellige**, eller **Venceslas av Böhmen**, (907–929/935) var hertug av Böhmen. Han ble drept i en arvefølgestrid, og ble femti år senere martyr for den katolske kirken og er idag Tsjekkias skytshelgen.

Hans far Vratislav I ble oppdratt i et kristent miljø av sin mor Ludmilla. Václavs mor, Drahomíra, var imidlertid bare nominelt kristen og holdt fast ved hedenske skikker, som mange tsjekkiske adelige på den tiden, da de fryktet at de kristne biskopene skulle undergrave deres autoritet.

Han er hovedpersonen i den britiske julesangen «Good King Wenceslas». Václavplassen i Praha har navn etter ham, og St. Vitus-katedralen er viet til ham og to andre helgener.  

## Referanser


## Eksterne lenker
*
Den latviske sosialistiske sovjetrepublikk

**Den latviske sosialistiske sovjetrepublikk** var en delrepublikk i Sovjetunionen fra 1940 til 1990. Latvia ble proklamert som en sovjetisk delrepublikk den 21. juli 1940, da landet var under sovjetisk okkupasjon.

I en hemmelig tilleggsprotokoll til Molotov–Ribbentrop-pakten, en ikke-angrepsavtale mellom det nazistiske Tyskland og Sovjetunionen undertegnet i 1939, var det egentlig avtalt at Latvia og Estland lå i Sovjetunionens interessesfære, mens Litauen lå i Tysklands. Likevel kom det meste av Latvia under tysk okkupasjon den 10. juli 1941. Holocaust i Latvia fikk ingen offentlig oppmerksomhet før etter uavhengigheten i 1990. Høsten 1944 var hele Latvia igjen okkupert av Sovjetunionen. Etter krigen ble latvierne igjen ofre for Stalins terror; kollektiviseringen i jordbruket og russifiseringen på flere samfunnsområder medførte forfølgelser og massedeportasjoner. Utrenskningene kom også til å ramme latvisknasjonale kommunister.

Latvia er et typisk skogland med en treindustri med produksjon av slikt som fyrstikker og bygningsartikler. I den sovjetiske perioden ble det også reist bilindustri, elektroteknisk industri, næringsmiddelindustri og en oljehavn i Ventspils. I 1950- og 1960-årene hadde Estland og Latvia høyest BNP per innbygger av alle sovjetrepublikkene. Forbedringen i levestandard var likevel beskjeden.

De latviske, estiske og litauiske sovjetrepublikkene gjenvant sin uavhengighet under den syngende revolusjonen i 1990/1991. Latvia erklærte å ha vært et okkupert land, og gjenopprettet Republikken Latvia den 21. august 1991. Sovjetunionen anerkjente Latvias uavhengighet den 6. september.

## Referanser


## Litteratur
*
*
Gunnbjørns Fjeld

**Gunnbjørns Fjeld** er med sine 3&nbsp;693 meter Grønlands høyeste fjell, og verdens høyeste fjell nord for polarsirkelen. Det er det største av nunatakene i Watkinsfjellene i Ittoqqortoormiit kommune i Østgrønland.

Fjellet ble første gang besteget 16. august 1935 av Augustine Courtauld, Jack Longland, Ebbe Munck, Harold G. Wager, og Lawrence Wager. Det er oppkalt etter Gunnbjørn Ulvsson, oppdageren av Grønland.

Toppen ligger i et vanskelig tilgjengelig område innenfor Blossevillekysten, mellom Tasiilaq og Ittoqqortoormiit. De få som har besteget fjellet har benyttet helikopter eller småfly fra Island.

Innbyggerne i den norrøne bosetningen på Grønland kalte fjellet for «Hvitserk», dvs. «hvit-trøye». Fjellet kan ha vært et viktig referansepunkt for navigasjonen mellom Island og Grønland

## Referanser


## Eksterne lenker
* Petter Bjørstads bestigning 17. mai 2004 (på engelsk)
* Detaljert topografi
Transe

**Transe** er en forbigående bevissthetstilstand av henrykkelse («bortrykkelse»), eller en søvn- eller dvalelignende tilstand. Begrepet benyttes særlig innenfor sjamanisme, der tilstanden angivelig hjelper sjamanen til å oppnå kontakt med guder eller ånder. Også spiritistiske medier søker å falle i transe for å oppnå kontakt med avdøde menneskers ånder.

Ved oraklet i Delfi falt prestinnen Pythia i transe for å svare på gjestens spørsmål; det ble antatt at det var solguden Apollo som da talte gjennom henne. En eller flere prester noterte hva hun sa og fortolket det til et dikt i heksametere. Samiske shamaner brukte runebomme for å falle i transe.

I mai 1886 dukket en ny type transe opp. En ung gassverksarbeider ble innlagt på *Hôpital Saint-André* i Bordeaux. Medisinerstudenten Philippe Tissié fattet interesse for Albert Dadas som han ga diagnosen «sykelig turisme» i sin avhandling *Les Aliénés Voyageurs* («De fremmedgjorte reisende»). Fenomenet ble også kalt «dromomani», «tåkevandring» og på tysk: *Wandertrieb* («vandredrift»). Det var ingen overdrivelse. Dadas hadde hele livet lange perioder der han levde normalt; så plutselig hørte han et stedsnavn og måtte dit, som ved en tvangslidelse. Han gikk i transe; han ble gjenfunnet i Konstantinopel, Alger og Moskva uten å huske noe av vandringen før han ble underkastet hypnose. Flere tilfeller ble kjent, dette ble en liten epidemi, før diagnosen gradvis forsvant etter 1909, da det ble holdt en kongress av nevrologer i Nantes.

## Fotnoter

## Referanser


## Eksterne lenker
*
Pamanyunganske språk

**Pamanyunganske språk** er den største språkfamilien blant de australske språkene. Den omfatter språkene i mesteparten av Australia; bare språkene i områdene lengst nord og nordvest faller utenfor. Den pamanyunganske språkgruppen ble identifisert og navngitt av Kenneth Hale i hans arbeid med klassifisering av innfødte australske språk. Likevel kan det ikke fastslås med sikkerhet at disse språkene utgjør en genetisk språkfamilie.
Eli Løite

**Eli Døviken Løite** (født 2. juni 1956, død 8. juli 2017) var ordfører i Søgne kommune. Hun representerte Høyre, som har hatt ordfører i kommunen i siden 1975. Eli Løite overtok etter Anne Berit Andersen da hun i 2001 ble valgt inn på Stortinget. Løite stilte ikke til gjenvalg ved valget i 2007.

Før hun ble ordfører, var hun styrer i en barnehage. Hun var utdannet førskolelærer og engasjerte seg i Norsk Lærerlag, noe som førte henne inn i organisasjonsarbeid.

## Referanser
Eddie Lewis

**Eddie Lewis** (født 17. mai 1974 i Cerritos, California, USA) er en amerikansk landslagsspiller i fotball som har spilt for en amerikansk og fire engelske klubber. Han spiller nå for LA Galaxy i Major League Soccer.

Lewis har spilt 73 landskamper, og scoret 8 mål for .

## Biografi
### Klubblag
Eddie Lewis skrev under for den engelske klubben Fulham i mars 2000. Han debuterte for Fulham den 21. mars 2000 i en ligakamp mot Barnsley, og totalt spilte han 8 ligakamper for *the Cottagers* i siste del av 1999/00-sesongen. Hans første mål for Fulham kom 29. november 2000 da de slo Derby County 3-2 i den engelske ligacupen. I 2000/01-sesongen fikk han bokført 7 ligakamper for laget fra London. Den påfølgende sesongen ble det bare 1 ligakamp på Lewis, og den kom 11. mai 2002 da Fulham tapte 3-0 for Blackburn Rovers i Premier League, og det var også Lewis sin første kamp i den engelske toppdivisjonen.

I september 2002 ble han solgt til Preston North End for £ 500 000, og hans første kamp for Preston kom 11. september 2002. Denne kampen var mot Scunthorpe United i ligacupen, og tre dager senere fikk han sin ligadebut for *the Lillywhites* da Preston spilte 2-2 mot Sheffield Wednesday. Hans første mål for Preston kom da de slo Birmingham City 2-0 i ligacupen, mens hans første ligamål kom 30. november 2002 da Preston vant 2-1 over Coventry City. I 2002/03-sesongen scoret Lewis 5 ligamål på 38 kamper, i 2003/04-sesongen ble det 6 ligamål på 33 kamper, mens han i 2004/05 sesongen fikk bokført 4 ligamål på 40 kamper for klubben fra Lancashire.

I juni 2005 gikk Lewis gratis til Leeds United, og han debuterte for Leeds den 7. august 2005 i en ligakamp mot Millwall. Hans først mål for *the Whites* kom 20. august 2005 da Leeds vant 2-0 over Wolverhampton Wanderers i en ligakamp på Elland Road. Totalt scoret han 5 ligamål på 43 kamper for Leeds i 2005/06-sesongen, mens han i 2006/07-sesongen laget 3 ligamål på 41 kamper.

Etter å ha spilt 1 ligakamp og 1 cupkamp for Leeds i starten på 2007/08-sesongen ble han solgt til Derby County for et ukjent beløp i august 2007. Den 25. august 2007 spilte Lewis sin første kamp for Derby da de tapte 2-1 for Birmingham City i en ligakamp på Pride Park Stadium.

## Karriere som spiller
### Klubblag

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 488).  Headline Book Publishing, London. ISBN 978-0-7553-1664-9

## Eksterne lenker
*
Østen Østensen

**Østen Østensen** (født 12. august 1878 i Drammen, død 22. desember 1939 i Oslo) var en norsk rifleskytter som konkurrerte tidlig i det 20. århundre. Han vant tre olympiske sølvmedaljer og to bronsemedaljer. Den første medaljen kom under Sommer-OL 1912 i Stockholm hvor han vant sølv i lagskyting, frigevær. Under Sommer-OL 1920 i Antwerpen ble det to sølvmedaljer i lagskyting, både i frigevær og i armégevær og i tillegg to bronsemedaljer, en individuell i frigevær, tre stillinger og en i lagskyting med miniatyrgevær.

## Eksterne lenker
*
Land of Hope and Glory

**«Land of Hope and Glory»** er en britisk patriotisk sang som brukes ved offisielle og halv-offisielle anledninger over hele Samveldet av nasjoner, i noen grad også i USA. Den er spesielt kjent som fast gjenganger under den tradisjonelle konserten «The Last Night of the Proms», og har lenge blitt brukt som *kjenningsmelodi* for Det konservative parti i Storbritannia. Verket er skrevet av Edward Elgar i to etapper, 1900-1901, og i 1902. 

Melodien til sangen er hentet fra den første marsjen i Elgars *[[Pomp and Circumstance Marches|Pomp and Circumstance]]* (1901). Verket ble skrevet på oppfordring fra kong Edvard VII som fortalte Elgar at melodien ville bli en storartet sang. Da Elgar senere ble spurt om å skrive et verk til kongens kroning, bearbeidet han det foreslåtte temaet til dette bruk i 1902. Han lot dikteren Arthur Christopher Benson skrive den patriotiske teksten, som i noen grad avspeiler imperiets fremgang og vekst, kfr. boerkrigen i Sør-Afrika.

I USA har den siden mellomkrigstiden først og fremst vært kjent som seremonimusikk ved universitetsstudenters fullføring av studiene.

## Teksten



    Dear Land of Hope, thy hope is crowned,
       God make thee mightier yet !
    On Sov'ran brows, beloved, renowned,
       Once more thy crown is set.
   Thine equal laws, by Freedom gained,
       Have ruled thee well and long ;
   By Freedom gained, by Truth maintained,
       Thine Empire shall be strong.

            Land of Hope and Glory, Mother of the Free,
            How shall we extol thee, who are born of thee ?
            Wider still and wider shall thy bounds be set ;
            God, who made thee mighty, make thee mightier yet,
            God, who made thee mighty, make thee mightier yet. 

    Thy fame is ancient as the days,
       As Ocean large and wide :
    A pride that dares, and heeds not praise,
       A stern and silent pride ;
    Not that false joy that dreams content
       With what our sires have won ;
    The blood a hero sire hath spent
       Still nerves a hero son.


## Ny-versjoner

Sangen har siden blitt adoptert (med endret tekst) av supportene til West Bromwich Albion Football Club.

Punkbandet Ex Pistols laget sin versjon av «Land Of Hope And Glory» i 1979, da i form av en singel som først ble utgitt i 1984.

## Referanser
Waiblingen

**Waiblingen** er en by sørvest i Tyskland i delstaten Baden-Württemberg med rundt 55&nbsp;000 innbyggere. Waiblingen er administrasjonssete i *[[landkreis]]en* Rems-Murr, og nærmeste naboby er Stuttgart.

## Historie

Waiblingen ble først nevnt i karolingiske dokumenter i 885 på Karl den tykkes tid. Waiblingen fikk byrettigheterr i 1250.

Waiblingen hørte til de saliske kongene, som hertugene og kongene av Hohenstaufen arvet den fra. Man mener at det italienske navnet på Hohenstaufen party, Ghibelline, kommer av Waiblingen. 

Byen ble nesten helt ødelagt i 1634 under trettiårskrigen, og innbyggerne ble enten drept eller deportert. Den ble bygget opp igjen etter krigen, og gamlebyen som i dag eksisterer kommer fra årene mellom 1640 og 1700. Festningsverkene er fremdeles godt bevart.

## Referanser


## Eksterne lenker
*
Johnny Greibesland

**Johnny Greibesland** (født 22. oktober 1956) var ordfører i Songdalen kommune fra 2003 til 2019. Han representerer Senterpartiet.

Greibesland ble ordfører i 2003, da han ble valgt i et valgteknisk samarbeid mellom Senterpartiet, KrF og Høyre. Han har erfaring i kommunestyret fra 1991 til 1995, men var ute i perioden 1995 til 1999. 

## Eksterne lenker
* Bilde
* Intervju med Johnny Greibesland
Historisk sosiologi

**Historisk sosiologi** innebærer studier av historiske emner med bruk av en sosiologisk tilnærming. Dette medfører tverrfaglig samarbeid mellom historie og sosiologi, der historikere gjør bruk av sosiologiske begreper, teorier og modeller, mens sosiologer tar opp historiske emner med sine tradisjonelle metoder. Man bruker altså den samme forklaringslogikken og studerer de samme struktureringsprosessene. 

Tre av sosiologiens klassikere, Karl Marx, Max Weber og Emile Durkheim brukte historisk-sosiolgiske tilnærminger. Fra slutten av 1950-tallet kom en ny bølge av slike studier, som også ofte berørte faget statsvitenskap/sammenlignende politikk.  Shmuel N. Eisenstadts bok *The Political systems of Empires* (1963), var en strukturfunksjonalistisk inspirert studie av både nyere og eldre byråkratiske imperier. Barrington Moores *Social Origins of Democracy and Dictatorship* (1966) forsøkte å forklare de historiske vilkårene for demokratiske, fascistiske og kommunistiske styresett med utgangspunkt i agrarstruktur og klassekonstellasjoner i forhold til dette. Stein Rokkan studerte de vesteuropeiske partisystemenes historiske røtter, samt betingelsene for stats- og nasjonsbygging i Vest-Europa. På 1970-tallet kom en rekke nymarxistisk inspirerte studier. Sentrale bidrag var Immanuel Wallersteins *The Modern World System* (i tre bind, 1974, 1980, 1988) om den moderne verdensøkonomiens framvekst, Perry Andersons *Lineages of Absolute State* (1974) om de europeiske eneveldige statene og Theda Skocpols *States and Social Revolutions*, en sammenligning av de franske, russiske og kinesiske revolusjonene. Etter hvert har inspirasjonen fra den weberianske tradisjonen blitt stadig sterkere, Eksempler på dette er Michael Manns *The Sources of Social Power* (1969, 1999) og Charles Tillys *Coercion, Capital and European States* om europeisk statsdannelse.
Loppebåt

**Loppebåt** (loppe eller loppa er også navn brukt på denne type båt) er en båttype som er en liten båt med liten v-bunn. Størrelsen varierer fra 9 til 14 fot. Skrogformen gjør at båten planer lett og har gode fartsegenskaper med liten motorkraft. På grunn av skrogformen er den lite egnet for bruk i grov sjø. 

Navnet loppe kommer av at den er liten og hopper med baugen i fart. Lopper er veldig populære blant barn og ungdommer og blir ofte omtalt som «ungdomsbåt». Noen lopper har styrekonsoll og seter fastmontert.

## Eksempler
Eksempler på noen lopper er With 10–12 fot, GH 10–11 fot, Morgan 350, Steady, Hasle (Summer Fun), Fjord 13, Pioner 325, River 350, Theri 10 (Micro Fun) og Bever 350.
Territorial Decoration

**Territorial Decoration** (TD) var en britisk militær utmerkelse som ble tildelt for lang tjeneste i Territorial Force og dens etterfølger Territorial Army. Den fulgte Volunteer Officer's Decoration da Territorial Force ble opprettet i 1908. I 1930 ble den erstattet av Efficiency Decoration. 

Kriteriet for å få utmerkelsen var minst tyve års tjeneste i Territorial Force eller Territorial Army. Krigstjeneste telte dobbelt, mens tjeneste som menig mannskap telte halvt. Menige med minimum tyve års tjeneste, men ikke de førti de trengte for å få TD, kunne få Territorial Force Efficiency Medal (1908&ndash;1921) eller Territorial Efficiency Medal (1921&ndash;1930). 

Ordensmerket var mørk grønt med en gul stripe på midten. Medlemmer av Honourable Artillery Company kunne få utmerkelsen, men fikk et noe annet ordensmerke; halvt blått og halvt rødt med gule striper på sidene. Dette skyldes at de fikk tildelt utmerkelsen av Edvard VII som hadde disse som sine egne farger. 

Blant de mest kjente mottakerne av utmerkelsen var Winston Churchill som fikk den i 1924, og Horace Lambart, 11. jarl av Cavan. Gerald Grosvenor, 6. hertug av Westminster mottok etterfølgeren, Efficieny Decoration.
Rinnan

**Rinnan** har ulike betydninger:

## Stedsnavn
*Rinnan (Levanger) – et sted i Levanger

## Personer
*Henry Rinnan – den norske krigsforbryteren under andre verdenskrig
*Arne Rinnan – norsk kaptein av MS «Tampa»

*Rinnanbanden – navnet på banden til Henry Rinnan
Michael Mann (sosiolog)

::::*Det finnes flere personer ved navn [[Michael Mann]].*

**Michael Mann** (født 1942) er en britisk-født professor i sosiologi ved University of California, Los Angeles (UCLA) og gjesteprofessor ved Queen's University Belfast. Mann har både britisk og amerikansk statsborgerskap. Han tok bachelorgraden i moderne historie ved University of Oxford i 1963 og doktorgraden i sosiologi ved samme institusjon i 1971. Mange av hans bøker har vært skrevet i skjæringspunktet mellom historie og sosiologi. 

Mann var tilknyttet London School of Economics and Political Science (LSE) fra 1977 til 1987 og har vært professor i sosiologi ved UCLA fra sistnevnte år. Mann er særlig kjent for *The Sources of Social Power*, som foreløpig har kommet i to bind. Mann jobber for tiden med tredje bind av dette verket. 

## Utvalgte publikasjoner
* *Consciousness and Action Among the Western Working Class* 1981. ISBN 0-391-02268-7
* *The Sources of Social Power: Volume 1, A History of Power from the Beginning to AD 1760*, Cambridge University Press, 1986. ISBN 0-521-30851-8
* *The Sources of Social Power: Volume 2, The Rise of Classes and Nation States 1760-1914*, Cambridge University Press, 1993. ISBN 0-521-44015-7
* Incoherent Empire, Verso, 2003. ISBN 1-85984-582-7
* ''The Autonomous Power of the State.'' European Sociology Archives, 1984.
* ''The Dark Side of Democracy: Explaining Ethnic Cleansing''. Cambridge: Cambridge University Press, 2005.  ISBN 978-0-521-53854-1.

## Referanser


## Eksterne lenker
* Professor Michael Mann – UCLA Department of Sociology webpage
* Conversation with Michael Mann  – UC Berkeley transcript and webcast of interview with Michael Mann regarding his recent publication, *Incoherent Empire*.
* Ethnic Cleansing – The other side of the nation? – Review of Mann's *Dark Side of Democracy* by T.K. Vogel in the Neue Zurcher Zeitung, September 17, 2005
* ''Political Studies Review'', Special Issue dedicated to Michael Mann's *Fascists* and *The Dark Side of Democracy*, September 2006 – Vol. 4 Issue 3 Page 247-395
* Webcast of Michael Mann in the conference "The Social and Political Relevance of  Gellner's Thought Today" held at the National University of Ireland, Galway in May 2005.
Order of the Bath

**The Most Honourable Order of the Bath** (tidligere **The Most Honourable Military Order of the Bath** er en britisk ridderorden, som ble grunnlagt av Georg I den 18. mai 1725. 

Navnet kommer fra en seremoni for å slå en ridder i middelalderen, et rituelt bad som symboliserte åndelige renselse. Riddere som gikk gjennom dette, ble kalt *Knights of the Bath*, men var ikke organisert som en egen orden. Det er dermed ikke riktig når det enkelte steder skrives at Georg I gjenopplivet ordenen; han opprettet en ny orden med nye statutter. 

Ordenen består av den britiske monarken, *Great Master* (pr. 2007 fyrsten av Wales) og medlemmer i tre klasser:
* Storkorsridder eller storkorsdame (*Knight Grand Cross* eller *Dame Grand Cross*, GCB)
* Kommandørridder eller kommandørdame (*Knight Commander*, KCB eller *Dame Commander*, DCB)
* Følgesvenn (*Companion*, forkortet CB)

Order of the Bath er den fjerde høyeste av de britiske ridderordenene *British Orders of Chivalry*, etter Hosebåndsordenen, Tistelordenen og St. Patricks-ordenen. St. Patricks-ordenen var for Irland da øya var en del av Storbritannia, men eksisterer formelt ennå, selv om den ikke ble videreført etter opprettelsen av Den irske fristaten.

## Referanser


## Eksterne lenker
*
Royal Victorian Order

**Royal Victorian Order**, norsk **Den kongelige Victoriaordenen** eller bare **Victoriaordenen**, er en britisk ridderorden som ble grunnlagt av dronning Victoria av Storbritannia den 21. april 1896 som en familieorden der tildeling helt og holdent beror på monarkens ønske. Ordenen belønner fortjenester av monarken. Ordensdagen er 20. juni, som var dronning Victorias tiltredelsesdag. Mottoet er *Victoria*, som er latin for «seier». I det britiske ordenssystemet er ordenen den nest laveste, både når man rangerer etter alder og presedens. Den står over Order of the British Empire. I det kanadiske ordenssystemet står den også nest nederst, over Order of St. John. 

## Inndeling
Ordenen har fem klasser, som fra høyest til lavest rang er:
*Storkorsridder eller storkorsdame (*Knight Grand Cross* eller *Dame Grand Cross*, GCVO)
*Kommandørridder eller kommandørdame (*Knight Commander*, KCVO eller *Dame Commander*, DCVO)
*Kommandør (*Commander*, CVO)
*Løytnant (*Lieutenant*, LVO)
*Medlem (*Member*, MVO)

Tildeling av *Victoriaordenens* to høyeste grader innebærer adling og opphøyelse i ridderstanden, med tiltaleformen *Sir* eller *Dame*.

## Insignier
Ordenstegnet for de fire øverste gradene av *Victoriaordenens* består av et hvitemaljert malteserkors i gull. For femte og laveste grad er korset i sølv og uten emalje. Midtmedaljongen er rød og bærer dronning Victorias monogram. Medaljongen er omgitt av en blå bord med innskriften «VICTORIA».  Medaljongen er kronet. Ordensstjernen for storkorsklassen er i sølv og har åtte tagger. Den bærer ordenstegnet i midten. For kommandørgraden er ordensstjernen utformet som et malteserkors i sølv med stråler i korsvinklene. I midten finnes ordenstegnet i sølv. Ordenskjedet består av ledd med dronning Victorias portrett, roser og rektangler med ordene «Victoria – Britt. Reg. – Def. Fid.» («Victoria, Britannias dronning, troens forsvarer»). Ordensbåndet er blått med kanter i rødt, hvitt og rødt.  

## Tildeling
Medlemmer blir utnevnt blant personer som har utført personlig tjeneste for monarken. Det er ikke lagt begrensninger på antallet tildelinger. Fra 1936 kan ordenen også tildeles kvinner. *Victoriaordenen* kan også tildeles utlendinger. Disse regnes som æresmedlemmer.

Innehavere av storkors har rett til å få godkjent skjoldholdere til sine heraldiske våpenskjold.

## Norske innehavere
Kong Harald V er storkors av *Victoriaordenen*. Det var også kong Haakon VII og kong Olav V. Finn Lied er også innehaver av *Victoriaordenen*. Det var også Urban Børresen.

## Kilder
*Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.
Michael Mann

**Michael Mann** er navnet til flere personer:

*Michael Thomas Mann (1919–1977), musiker og professor i tysk litteratur, sønn av Thomas Mann.
*Michael Mann (sosiolog) (født 1942), professor i sosiologi ved University of California, Los Angeles.
*Michael Mann (filmregissør) (født 1943)
*Michael E. Mann (født 1965), klimaforsker
Ånen Trygsland

**Ånen Trygsland** (født 11. juni 1957) var ordfører i Marnardal kommune fra 1999 til 2007. Han representerte Arbeiderpartiet og ble valgt til ordfører etter et valgteknisk samarbeide med Senterpartiet, som fikk varaordføreren. Trygsland stilte ikke til valg i 2007, og overlot ordførerkjedet til sin partifelle Helge Sandåker på det konstituerende kommunestyremøtet torsdag 27. september 2007. Trygsland satt i 70 prosent stilling som ordfører og brukte resten av tiden i Mankalk, et selskap som arbeider med kalking i Mandalselva. 

## Kilder
* *Lindesnes* 28. september 2007.
Ford Mondeo

**Ford Mondeo** er en bilmodell fra den globale bilprodusenten Fords europeiske avdeling. Den ble produsert fra 1993 til 2022. Navnet «*Mondeo*» er avledet av det latinske ordet for *verden*, «*mundus*». Mondeo ble produsert i Genk, i den østlige delen av Limburg-provinsen i Belgia fra lanseringen i 1993 og fram til 2013. Med oppstart av  2014 modellen ble produksjonen flyttet til Ford fabrikken i Valencia Spania. Mondeo erstattet ved lanseringen Ford Sierra i Europa og Ford Telstar i store deler av Asia, mens søstermodellene *Ford Contour* og *Mercury Mystique* erstattet Ford Tempo og Mercury Topaz i USA. Disse modellene ble produsert i USA og Mexico.

## Generasjonene
*Mercury Mystique* gikk ut av produksjon da andre generasjon (Mk2) ble avviklet.

### Mondeo Mk1 (1993-1996)
Mondeo ble lansert i mars 1993, som firedørs sedan, femdørs kombi og femdørs stasjonsvogn. I motsetning til Sierra er Mondeo forhjulsdreven (med unntak av en sjelden firehjulsdreven versjon som kun ble levert med motoreffekt på 132 hk). Utviklingen av Mondeo foregikk delvis hos Fords amerikanske avdeling i Michigan, og delvis hos den europeiske avdelingen.

### Mondeo Mk2 (1996-2000)
Modellen fikk en ansiktsløftning i oktober 1996, og det aller meste ble forandret – kun dører og tak var identisk med Mk1-modellen. Interiør og motorer fikk også en rekke oppdateringer.

### Mondeo Mk3 (2000-2007)

Tredje generasjon ble lansert i oktober 2000, og var adskillig større enn sine forgjengere. To av problemene fra forrige generasjon – liten benplass bak og en svak dieselmotor – ble løst ved lengre akselavstand og montering av Fords nye Duratorq-motor i tredje generasjon Mondeo.

Modellen ble lever med flere utstyrsnivåer kalt Ambiente, Trend, Ghia, Ghia x, Titanium og Titanium x

### Mondeo Mk4 (2007-2014)
Fjerde generasjon Mondeo ble første gang presentert sent i 2006. Modellen er basert på Fords nye *EUCD*-plattform, utviklet i samarbeid med Volvo og delt med modellene Galaxy og S-MAX. Plattformen er også planlagt brukt i flere kommende Volvo-modeller og neste generasjon Land Rover Freelander.

### Mondeo Mk5 (2014-2022)
Femte generasjon Mondeo ble vist frem første gang i 2012 og skulle bli lansert sommeren 2013. Etter utfordringer i forbindelse med flytting av produksjonen fra Genk i Belgia til Valencia i Spania, ble denne lanseringen utsatt til høsten 2014 i stedet. Denne modellen ble bygget på en global plattform og Mondeo selges i bl.a. USA som Ford Fusion.

### Mondeo Mk6
I januar 2016 viste Ford frem en facelift av Ford Fusion. Faceliften kom som modellår 2017 og startet salget på senvåren/tidlig sommer 2016 i USA. Denne modellen har pr juni 2018 ikke kommet til Europa, hvor Mk5 fremdeles er til salgs. Til tross for at faceliften er over to år gammel foreligger det ingen offisiell informasjon fra Ford som tilsier at Mk6 faceliften kommer. Det finnes rykter om at Mondeo skal få faceliften i 2018, men det er også knyttet usikkerhet til modellens levetid i Europa med bakgrunn i at crossovere og SUV tar stadig flere markedsandeler fra stasjonsvognmarkedet.

## Referanser


## Eksterne lenker
* 
* Dagsavisen: Test av Mondeo Mk4
* BilNorge: Ford Mondeo Mk1
Itterajivit

**Itterajivit** (**Kap Hope**) er en liten bygd vest for Ittoqqortoormiit (Scoresbysund) i Ittoqqortoormiit kommune i Østgrønland. Bygda ble forlatt i 2005. Fangst, fiskeri og turisme var hovedinntektskildene i området. Den nærliggende fjordarmen er kun isfri i de tre sommermånedene.

## Eksterne lenker
* Bilder
Liste over Discovery Channel Pro Cycling Teams proffseire

Nedenfor følger en liste over store proffseire av sykkellaget som gikk under navnene Subaru-Montgomery (1992–1994), Montgomery-Bell (1995), U.S. Postal Service (1996–2004) og  Discovery Channel (2005–2007).

## Discovery Channel Pro Cycling Team

### 2007

#### Rytterne

#### Seire

### 2006

#### Seire

### 2005

#### Seire

## U.S. Postal Service Pro Cycling Team

### 2004

#### Seire

### 2003

#### Seire
Willich

**Willich** er en by i Tyskland i delstaten Nordrhein-Westfalen med rundt 50&nbsp;000 innbyggere. Byen ligger i *[[kreis]]en* Viersen i nærheten av byene Düsseldorf, Mönchengladbach og Krefeld. I tillegg ligger den omtrent 30 km fra grensen til Nederland. Byen er vel kjent for slottet Neersen med friluftsteater og næringsparken Münchheide med flere japanske firmaer.

## Historie
Byen ble grunnlagt i 1970 da de tidligere selvstendige landsbyene Willich, Anrath, Schiefbahn og Neersen ble slått sammen. Landsbyene er derimot mye eldre, og Willich ble nevnt for første gang på 1100-tallet. 
## Eksterne lenker
*
Arkivdokument

Et **arkivdokument** er et dokument som en arkivskaper har mottatt eller produsert som en del av sin virksomhet. Det er likegyldig hvilket format dokumentet er på, det kan like gjerne være et tradisjonelt papirdokument som et filmopptak, et elektronisk dokument, uttrekk av en database, en mikrofilm eller en MP3-fil. Det avgjørende for om det er et **arkivdokument** eller ikke er om det har betydning for arkivskaperen og at det ikke er holdt utenfor dennes arkiv (vært gjenstand for arkivbegrensning).

For at en arkivskaper skal vurdere et dokument som et **arkivdokument** vil det vanligvis oppfylle minst et av følgende kriterier:
* Det dokumenterer egne handlinger
* Det dokumentere egne rettigheter
* Det dokumenterer andres rettigheter
* Det er et dokument av historisk verdi
Hva som regnes som **arkivdokument** vil være ulikt fra arkivskaper til arkivskaper. Eksempelvis er Noark-5 et arkivdokument for Riksarkivet fordi de hadde ansvaret for å utarbeide den. For Finansdepartementet vil Noark-5 være til informasjon og muligens et arbeidsredskap. Likeledes vil arkivdokumenter hos en som driver med kursvirksomhet bestå av bl.a. kursinvitasjoner, mens de som mottar invitasjonene oftest vil kaste dem etter en tid.

Arkivdokumenter i en virksomhet er relatert til oppgavene virksomheten har eller ønsker å ha og til driften av selve virksomheten.
Thor Jørgen Tjørhom

**Thor Jørgen Tjørhom** (født 23. mai 1962) er en norsk lokalpolitiker som representerer Senterpartiet. Han var ordfører i Sirdal kommune i to påfølgende perioder fra 2003 til 2011 og igjen fra 2015 til 2019.

## Referanser


## Eksterne lenker
*
Sør-Forså kraftverk

**Sør-Forså kraftverk** er et vannkraftverk ved Forså på Rolla i Ibestad kommune i Troms fylke.

Det opprinnelige kraftverket (400&nbsp;kW) ble bygget ca. 1934. Det nye kraftverket utnytter i dag et fall på ca. 150 meter via rørgate i GUP (970m) og stål (180m) fra Forsåvatnet (Storvatnet) til havnivå ved Astafjorden.

Forsåvatnet reguleres mellom 156 og 154 moh. Skipsvatnet er hovedmagasin for kraftverket og reguleres mellom 163 og 159 moh.

Det er installert en francisturbin på 1,1 MW. Midlere årsproduksjon er på 6,2 GWh.

Kraftverket er eid av Hålogaland kraft AS.

## Referanser


## Kilder
* 
* NVE vannkraftdatabase
* Nordkraft
Zoom

**Zoom** har flere betydninger, blant annet:
* Zoom Urørt, en norsk musikkonkurranse for usignerte artister (tidligere Zoom)
* Zoom (TV-program TV 2), et norsk tv-program som gitt på TV 2 i 2002
* Zoom (TV-program NRK), et tv-program på NRK på 1980-tallet
* Zoom (album), et album av Electric Light Orchestra fra 2001
* Zoom Video Communications amerikansk videokonferanseselskap 
* Zoomobjektiv og digital zoom, trinnløst forskyvbart objektiv som gjør at en kan ta fotografier og film som virker nærmere eller fjernere fra motivet
* Zoom (tidsskrift), et tidligere norsk barneblad 
* Zoom (film), en amerikansk superheltfilm av Peter Hewitt, med Tim Allen, Courteney Cox, Chevy Chase, Kevin Zegers og Kate Mara.

Zoom er et ord fra engelsk der det oppstod som lydhermende ord for trinnløst regulerbare objektiver som kunne *zoome* inn på et motiv.
Nord-Forså kraftverk

**Nord-Forså kraftverk** er et vannkraftverk ved Forså på Rolla i Ibestad kommune i Troms fylke.

Kraftverket utnytter et fall på ca. 236 meter fra Sandvatnet til havnivå ved Astafjorden. Sandvatnet reguleres mellom 240 og 232 moh.

Det er installert en peltonturbin på 1,2 MW. Midlere årsproduksjon er på 6 GWh.

Kraftverket er eid av Nordkraft.

## Referanser


## Kilder
* 
* NVE vannkraftdatabase
*Nordkraft
Władysław Kozakiewicz

**Władysław Kozakiewicz** (født 1953) er en tidligere polsk friidrettsutøver som konkurrerte i stavsprang.

Kozakiewicz ble olympisk gullmedaljør i stavsprang under OL 1980 i Moskva. Han hoppet 5,78 ny olympisk og verdensrekord og hans landsmann og gullmedaljør fra forrige OL Tadeusz Slusarski tok sølv sammen med Konstantin Volkov fra Sovjetunionen begge med høyden 5,65.
## OL-medaljer
* 1980  Moskva - **gull** i stavsprang
## Referanser


## Eksterne lenker
*
Anthiadinae

25 slekter

**Anthiadinae** er en underfamilie av abborfisker, som omfatter mange av de rosa, gule eller oransje fiskene, som en kan se svømme i stimer på bilder og filmer fra tropiske korallrev. Gruppen ble tidligere kalt Anthiinae, men prioritetsreglene gjør at det navnet skal brukes om en gruppe av biller.

De fleste artene er små og fargerike, og eter plankton. Alle begynner livet som hunner, men noen skifter kjønn til hanner, samtidig som de får en annen sosial posisjon i stimen. Stimene kan omfatte flere tusen individer, og er delt i «haremer» med én dominerende hann og flere hunner. Det finnes også ofte et par underordnede hanner i haremet. Hunnene har i tillegg sitt eget hierarki. 

Gruppen har flest arter i det indopasifiske området, men det er også noen arter i Atlanterhavet. I europeiske farvann finnes artene *[[Anthias anthias]]* og *[[Callanthias ruber]]*.

## Kilder
* 

## Eksterne lenker
*